CELEX: 62012CA0385
Language: sk
Date: 2014-02-05 00:00:00
Title: Vec C-385/12: Rozsudok Súdneho dvora (veľká komora) z  5. februára 2014 (návrh na začatie prejudiciálneho konania, ktorý podal Székesfehérvári Törvényszék — Maďarsko) — Hervis Sport- és Divatkereskedelmi Kft/Nemzeti Adó- és Vámhivatal Közép-dunántúli Regionális Adó Főigazgatósága (Návrh na začatie prejudiciálneho konania — Priame dane — Sloboda usadiť sa — Vnútroštátna daňová úprava zavádzajúca osobitnú daň z obratu z maloobchodnej činnosti v predajniach — Veľké obchodné reťazce — Existencia diskriminačného účinku — Nepriama diskriminácia)

29.3.2014   
            
            
               SK
            
            
               Úradný vestník Európskej únie
            
            
               C 93/10
            
         Rozsudok Súdneho dvora (veľká komora) z 5. februára 2014 (návrh na začatie prejudiciálneho konania, ktorý podal Székesfehérvári Törvényszék — Maďarsko) — Hervis Sport- és Divatkereskedelmi Kft/Nemzeti Adó- és Vámhivatal Közép-dunántúli Regionális Adó Főigazgatósága
   (Vec C-385/12) (1)
   
   (Návrh na začatie prejudiciálneho konania - Priame dane - Sloboda usadiť sa - Vnútroštátna daňová úprava zavádzajúca osobitnú daň z obratu z maloobchodnej činnosti v predajniach - Veľké obchodné reťazce - Existencia diskriminačného účinku - Nepriama diskriminácia)
   2014/C 93/15
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Székesfehérvári Törvényszék
   
      Účastníci konania pred vnútroštátnym súdom
   
   
      Žalobkyňa: Hervis Sport- és Divatkereskedelmi Kft
   
      Žalovaná: Nemzeti Adó- és Vámhivatal Közép-dunántúli Regionális Adó Főigazgatósága
   
      Predmet veci
   
   Návrh na začatie prejudiciálneho konania — Székesfehérvári Törvényszék — Výklad článkov 18 ZFEÚ, 26 ZFEÚ, 49 ZFEÚ, 54 ZFEÚ, 55 ZFEÚ, 56 ZFEÚ, 63 ZFEÚ, 65 ZFEÚ a 110 ZFEÚ — Vnútroštátna daňová úprava zavádzajúca osobitnú daň z obratu z maloobchodnej činnosti v predajniach — Progresívna daň vypočítaná na základe dosiahnutého čistého obratu — Minimálna sadzba dane, ktorá má za následok, že podniky v oblasti maloobchodu s potravinami, ktoré sú vo vlastníctve zahraničných subjektov, sú viac dotknuté ako domáce podniky
   
      Výrok rozsudku
   
   Články 49 ZFEÚ a 54 ZFEÚ sa majú vykladať v tom zmysle, že bránia právnej úprave členského štátu v oblasti dane z obratu z maloobchodnej činnosti v predajniach, ktorá daňovníkom, ktorí tvoria v rámci určitej skupiny spoločností „prepojené podniky“ v zmysle tejto právnej úpravy, ukladá povinnosť sčítať ich obraty na účely uplatnenia značne progresívnej sadzby dane a následne rozdeliť takto získanú sumu dane medzi nich pomerne podľa ich skutočných obratov, ak — čo prislúcha overiť vnútroštátnemu súdu — daňovníci patriaci do skupiny spoločností a podliehajúci najvyššej sadzbe osobitnej dane sú vo väčšine prípadov „prepojení“ so spoločnosťami, ktoré majú svoje sídlo v inom členskom štáte.
   
      (1)  Ú. v. EÚ C 366, 24.11.2012.